Инвестициялық алаяқтарды қалай ажыратуға болады
Алаяқтар өз ойынын жақсы білуі мүмкін,
бірақ олардың уәдесінен қауіптің белгісін ажырата алсаңыз,
оларға алданбайтын боласыз.
Сондай-ақ бұл уәделерге сенбей,
тиісті орындарға хабар беріңіз.
Бұл - Дэвид.
Ол - сыпайы, тілі жұмсақ кәсіби алаяқ.
Дэвид сіздің ақшаңызды ұрлау үшін көп күш жұмсап,
сеніміңізге кіреді: ол жалған инвестициялық схема құрады,
жалған компания ашады,
тіпті сізді жақынырақ білу үшін сіз баратын шіркеуге немесе клубқа қосылады.
Ал бұл - Джин.
Джин - сауатты инвестор,
ол алаяқтардан қалай қорғану керектігін біледі
және оны Дэвид сияқты адамдар алдай алмайды.
Бүгін біз дәл осы туралы айтатын боламыз: инвестиция алаяқтарын ажырату,
олардың ұсынысынан бас тарту және тиісті органдарға хабар беру туралы талқылаймыз.
Инвестиция алаяқтарының
5 ескерту белгісінен бастайық.
Еш тәуекелсіз,жоғары қайтарым мөлшерін уәде ету
мен жақсы нәтижеге кепілдік беру -
алаяқтардың сүйікті айласы. Кез келген инвестицияның өз тәуекелі бар.
Шындығында,жоғары қайтарым беретін,
тәуекелі төмен инвестиция болмайды.
Ондай бар десе,тиісті органдарға хабар беріңіз.
Алаяқтар көп ақша табатын,
таңдаулы адамдар ғана білетін
ерекше инвестиция туралы
инсайдерлік ақпаратты білетінін көп айтады.Оларға сенбеңіз.
Заңды инвестиция жасырын жүрмейді.
Алаяқтар адамдардың салықты аз төлегісі келетінін жақсы қолданады.
Олар бұл «оффшорлық» инвестиция болғандықтан,
салық салынбайды деп айтқанды жақсы көреді,бірақ бұл өтірік.
Заңды жолмен салықтан босатылуға болады, бірақ салықтан жалтару - заңсыз.
Ал «оффшор» - ақшаңыз сізді ешкім
қорғай алмайтын жерге кетеді деп айтудың сәнді жолы.
Алаяқтар тез шешім
қабылдату үшін қысым қолданады.
Алайда кейде ең дұрысы -
инвестиция жасамау.
Үлкен шешім қабылдауға уақытыңыз әрқашан болады.
Алаяқтар көбінесе көзқарасы мен қызығушылығы бір-біріне ұқсайтын,
тығыз байланысы бар топты нысанаға алады.
Олар сіз баратын шіркеуге, клубқа қосылуы мүмкін
немесе сіздің ұлтыңыздың өкілі, алыс туысыңыз болып шығуы да мүмкін.
Ешқашан ақылыңызды сенімге ауыстырмаңыз.
Инвестициялық алаяқтан хабар беретін ескертулерді тапсаңыз,абай болыңыз.
Бұл адамды қаншалықты жақсы білетініңіз маңызды емес.
Кез келген адам инвестиция алаяқтарының тұзағына түсуі мүмкін,
тіпті өмір бойы мұқият ақша жинап,
сауатты қаржылық шешім қабылдап та, қателесуге болады.
Фрэн дәл осындай жағдайға тап болды.
Фрэн - екі жасөспірім баласы бар, жалғыз басты ана.
Ол кішігірім мұрасын инвестициялайтын қауіпсіз жер іздеді.
Фрэннің Боб атты досы оған
өзінің оффшорлық инвестиция арқылы ақша тапқанын айтты,
ол бұл туралы осы клубтағы Джоннан білген,
ал Джон бір "қаржы данышпанын" біледі екен.
Джон-осы қауымдастықтың сенімді көшбасшысы, қалалық кеңестің бұрынғы мүшесі.
Ол қарттар орталығында жылжымайтын мүлікті жоспарлау мен инвестиция
туралы семинар жүргізетін.
Фрэн Бобқа, ал Боб Джонға сенетін.
Тек Фрэн Джонның «қаржы данышпаны» деп жүргені
бағалы қағаздар туралы заңды бұзып,ұсталған
Стивен екенін білмейтін.
Джон Стивеннің Фрэн үшін 2 жыл ішінде 12-25% табыс тауып беретінін айтты.
Ол мұның қауіпсіздігіне сендіріп,
ақшасын жоғалтпайтынына кепілдік берді.
Фрэн сақ адам еді.
Оның бар жиған ақшасы осы болатын
және бұл ақшаны жоғалтуға болмайтын.
Алайда Джон бұл мүмкіндіктің қауіпсіз екендігіне сендіріп бақты.
Ол ақша салу үшін тіпті өзінің үйін тігіпті.
Ол Фрэн шығынға тап болса, оны өзім жабамын
деп уәде берді.
Барлығы өте қауіпсіз болып көрінгендіктен, Фрэн ақшасын салды.
Фрэн өзінің инвестициясы туралы жақсы хабарламалар алды.
Бірақ кейін, пуф, ештеңе жоқ - компания құлап қалды.
Стивен із-түзсіз жоғалды, ал Фрэн бар жиғанынан айырылып қалды.
Өкінішке қарай,Фрэннің оқиғасы - шынайы оқиға.
Ол Британдық Колумбиядағы Камлупс қаласында Стивеннің Понзи схемасына
1,5 миллион доллар салған,
көпшілігі қарт 27 адамның бірі еді.
Ол инвестиция алаяқтарынан хабар беретін белгілерді білгенінде,
барлығы басқаша болар еді.
Инвестиция алаяқтарының белгілерін білу үшін
жалпы қисынды ойлай білген жеткілікті.
Алайда,әдетте алаяқтардың тұзағына түскен адамдар
қате ештеңе көрмегенін алға тартады.
Ал олар не болғанын түсінген кезде,
ақша көзден бұлбұл ұшады.
Өз өміріңізде осындай оқиғаның болуына жол бермеңіз.
Уәдеден ескерту белгілерін іздеңіз.
Ары қарай,инвестиция алаяқтарының ұсынысынан қалай бас тартуға болатынын үйреніңіз.
[музыка ойналуда]